Upit: Poštovani, čula sam da za djecu s teškoćama u razvoju koji dobivaju dječji doplatak kod predaje zahtjeva ne treba priložiti prosjeke primanja nego samo navesti članove obitelji. Svake godine priložila sam prosjeke primanja, ali ako ne treba to će nam uštedjeti i vrijeme i energiju. Unaprijed hvala!
Odgovor: Roditelji mogu ostvarivati uvećani dječji doplatak neovisno o primanjima obitelji jedino za djecu kod koje je utvrđen teži ili teški invaliditet, i u takvim slučajevima nije potrebno svake godine prilikom podnošenja zahtjeva za ostvarivanje prava na uvećani dječji doplatak podnositi dokaze o istome za prethodnu godinu. Ukoliko Vaše dijete ima  utvrđenu teškoću odnosno invaliditet, ali ne III ili IV stupnja, tada ste u obvezi  priložiti svaki puta dokaz o primanjima obitelji, jer u takvom slučaju dječji doplatak ovisi o primanjima Vaše obitelji.